เอาโทบานหมายเลข 3

เอาโทบานหมายเลข 3 () หรือย่อว่า A3 เป็นหนึ่งในทางหลวงเอาโทบานของประเทศเยอรมนี มีระยะทาง 778 กิโลเมตร เชื่อมระหว่างประเทศเนเธอร์แลนด์ใกล้เมืองเวเซิลกับประเทศออสเตรียใกล้เมืองพัสเซา ระหว่างเส้นทางพาดผ่านเมืองสำคัญอย่างดึสเซิลดอร์ฟ, โคโลญ, บ็อน, วีสบาเดิน, แฟรงก์เฟิร์ต, เวือทซ์บวร์ค, เนือร์นแบร์ค และเรเกินส์บวร์ค ถือเป็นถนนสายสำคัญที่สุดที่เชื่อมภาคตะวันตกกับภาคตะวันออกเฉียงใต้ของเยอรมนี

65 กิโลเมตรแรกจากเนเธอร์แลนด์เป็นทางขนาด 2+2 ช่องจราจร ช่วงที่เหลือส่วนใหญ่เป็นทางขนาด 3+3 ช่องจราจร มีเพียงช่วงสั้นๆระหว่างผ่านเมืองคร็อยซ์ไคเซอร์แบร์คเท่านั้นที่เป็นขนาด 2+2 ช่องจราจร และช่วงนครโคโลญเป็นทางขนาด 4+4 ช่องจราจร

 ระเบียงภาพ 

แหล่งข้อมูลอื่น

หมวดหมู่:ถนนในประเทศเยอรมนี